5.9.2023.
LV
Eiropas Savienības Oficiālais Vēstnesis
C 315/9
Iepriekšējs paziņojums par koncentrāciju (Lieta M.11150 - VERSALIS / NOVAMONT) Lieta, kas pretendē uz vienkāršotu procedūru (Dokuments attiecas uz EEZ)
(2023/C 315/07)
1.
Komisija 2023. gada 25. augustā saņēma paziņojumu par ierosinātu koncentrāciju saskaņā ar Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — Versalis S.p.A., (Versalis, Itālija), ko kontrolē ENI S.p.A. (ENI, Itālija), — Novamont S.p.A. (Novamont, Itālija), ko kopīgi netieši kontrolē Neuberger Berman Group, LLC (ASV) un Investitori Associati II S.A. likvidācijā (Luksemburga), — Matrica S.p.A. (Matrica, Itālija), 50:50 kopuzņēmums, ko 2011. gada 13. jūnijā savā starpā ir izveidojuši Versalis and Novamont.
Versalis Apvienošanās regulas 3. panta 1. punkta b) apakšpunkta nozīmē vienpersoniski iegūs pilnīgu kontroli pār Novamont un vienpersoniski iegūs kontroli pār Matrica.
Koncentrācija tiek veikta, iegādājoties daļas.
2.
Attiecīgie uzņēmumi veic šādu uzņēmējdarbību:
— Versalis ar ražotnēm EEZ, Apvienotajā Karalistē un Dienvidkorejā darbojas ķīmisko pamatvielu un starpposma ķīmisko vielu, plastmasas, gumijas un ķimikāliju no atjaunojamiem resursiem jomā un darbojas starptautiskā tirdzniecības tīklā, — Novamont nodarbojas ar bioplastmasas ražošanu un bioproduktu un bioķīmisko vielu izstrādi no atjaunojamiem resursiem, izmantojot ražošanas iekārtas EEZ un ASV, un darbojas starptautiskā tirdzniecības tīklā, — Matrica darbojas tādu produktu jomā, kas pilnībā iegūti no atjaunojamiem resursiem, pamatojoties uz jaunām tehnoloģijām, kurām ir maza ietekme uz vidi un kuru mērķis ir izmantot augu izejvielu molekulāro sarežģītību, lai ražotu ķimikālijas ar augstu pievienoto vērtību.
Matrica izmanto procesu augu eļļu pārveidošanai monoskābēs un dikarbonskābēs un esteros, kas ļauj iegūt produktus ar augstu tīrību.
3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
Ievērojot Komisijas paziņojumu par vienkāršotu procedūru dažu koncentrācijas procesu izskatīšanai saskaņā ar Padomes Regulu (EK) Nr. 139/2004 (2), jānorāda, ka šī lieta ir nododama izskatīšanai atbilstoši paziņojumā paredzētajai procedūrai.
4.
Komisija aicina ieinteresētās trešās personas iesniegt tai savus iespējamos apsvērumus par ierosināto darījumu.
Apsvērumiem jānonāk Komisijā ne vēlāk kā 10 dienu laikā no šīs publikācijas datuma.
Vienmēr jānorāda šāda atsauce: M.11150 - VERSALIS / NOVAMONT (1) OV L 24, 29.1.2004., 1. lpp.
(“Apvienošanās regula”).
(2) OV C 366, 14.12.2013., 5. lpp.